**אלאנדו פורסט טאקר** (באנגלית: **Alando Forest Tucker**; נולד ב-11 בפברואר 1984) הוא כדורסלן אמריקאי המשחק בהפועל אילת בעמדות הקלע והסמול פורוורד. גובהו 1.98 סנטימטר.

ביוגרפיה
--------

טאקר נולד בג'ולייט שבמדינת אילינוי, ארצות הברית. הוא שיחק בליגת המכללות במדי אוניברסיטת ויסקונסין–מדיסון בעונת 2002/03. בעונתו הראשונה השיג 12 נקודות למשחק, וקטף 5.9 ריבאונדים למשחק. בעונתו השנייה נעדר מרוב המשחקים עקב פציעה חמורה. בעונת 2004/05 הגיע לממוצע של 15.2 נקודות, ו-6.1 ריבאונדים למשחק, ובעונתו הרביעית כשחקן ליגת המכללות הגיע לממוצעים של 19.9 נקודות, 5.4 ריבאונדים ושני אסיסטים למשחק. בעונה זו 2007 שבר טאקר את שיא הנקודות לשחקן בקבוצתו, לאחר שחלף על פני מייקל פינלי. בתום העונה נבחר כאחד מעשרת השחקנים של העונה.

טאקר נבחר במקום ה-29 בסיבוב הראשון של דראפט ה-NBA על ידי פיניקס סאנס. בעונת 2007/08 לאחר שני משחקים בשורות הסאנס, הושאל טאקר לקבוצת אלבקרקי תאנד'ר בירדס מליגת הפיתוח של ה-NBA. באחדי ממשחקי הקבוצה קלע 40 נקודות נגד בייקרספילד. כעבור 5 משחקים ולאחר שהגיע לממוצע נקודות של 28.2 ול-7 ריבאונדים למשחק, הוחזר טאקר לשחק בשורות הסאנס, ב-18 בדצמבר, אך שב אל ליגת הפיתוח כעבור זמן קצר. בחודש ינואר 2008 הועבר בשנית לתאנד'ר בירדס, שב לזמן קצר לפיניקס וחזר לסיים את העונה באלבקרקי.

לאחר שחזר לפיניקס, הועבר לשחק בדצמבר 2009 באיווה אנרג'י שהייתה קבוצת החסות של פיניקס מליגת הפיתוח. לאחר שני משחקים הוחזר לפיניקס סאנס. בשלוש עונות בפיניקס סאנס השתתף ב-47 משחקים בלבד

בדצמבר 2009 עבר למינסוטה טימברוולבס מה-NBA. הוא שותף בארבעה משחקים בלבד, ועזב את הקבוצה במרץ 2010. באפריל 2010 חתם בגליטוס דה איזבלה מפוארטו ריקו.

באוגוסט 2010 חתם בלוקומוטיב קובאן הרוסית, ובנובמבר 2011 בגראן קנריה מן הליגה הספרדית.

באוקטובר 2012 עבר למילווקי באקס, אך בסוף החודש נפרד מהקבוצה. בפברואר 2013 חתם באינטר בראטיסלבה מסלובקיה וזכה איתה באליפות המדינה.

בעונת 2013/14 שיחק באקדמיק סופיה מבולגריה והגיע לממוצע נקודות של 16.6 למשחק ו-6.6 ריבאונדים, וב-2014/15 שיחק בבולון מצרפת.

את עונת 2015/16 פתח טאקר בנאנסי הצרפתית. הוא שוחרר ממנה, ובחודש נובמבר חתם במכבי קריית גת מליגת העל בכדורסל בישראל. בעקבות קרע במיניסקוס גמר טאקר את העונה' והחמיץ את ארבעת המשחקים האחרונים. במהלך עונה זו רשם 18.7 נקודות למשחק 5.7 ריבאונדים בממוצע. ב-2016 חתם בהפועל תל אביב. במהלך העונה נפגע קשה בפניו ונאלץ לשחק עם מסיכת מגן. באוקטובר 2017 חתם בהפועל אילת לעונת 2017/18. לאחר שלא הצליח להפגין את יכולתו המרשימה מהעונות הקודמות אף במדי אילת, ביום 14.11.2017, כחודש בלבד לאחר תחילת העונה, שוחרר מהקבוצה מטעמים בריאותיים.

קישורים חיצוניים
----------------

ויקישיתוף מדיה וקבצים בנושא **אלאנדו טאקר** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* אור וויל, מקצוען": אלאנדו טאקר הגיע לעורר את הפועל תל אביב כדורסל, באתר mynet (כפי שנשמר בארכיון האינטרנט), 12 ביולי 2016

הערות שוליים
------------

1. ↑  Phoenix Recalls D-League Performer of the Week Tucker, באתר NBA.COM‏, 18 בדצמבר 2007
2. ↑  אור שקדי,
 מכבי קריית גת: אלאנדו טאקר חתם ויחליף את מקיני ג'ונס, באתר וואלה, 19 בנובמבר 2015
3. ↑  אפרת עמורבן, קריית גת: אלאנדו טאקר חתם, באתר ynet‏, 19 בנובמבר 2015
4. ↑  אור שקדי,
 מכבי קריית גת: אלאנדו טאקר גמר את העונה, באתר וואלה, 21 באפריל 2016
5. ↑  אור שקדי, הפועל תל אביב: אלאנדו טאקר חתם לעונה אחת, באתר וואלה, 23 ביוני 2016
6. ↑  ממשיכים לעבוד: אלאנדו טאקר חתם בהפועל אילת, באתר ישראל ספורט, 2 באוגוסט 2017
7. ↑  "היי דרומה: אלאנדו טאקר יחתום בהפועל אילת". *היי דרומה: אלאנדו טאקר יחתום בהפועל אילת*. נבדק ב-2018-06-28.
8. ↑  "הפועל אילת הודיעה לאלאנדו טאקר כי הוא משוחרר - וואלה! ספורט". *וואלה! ספורט*. נבדק ב-2018-06-28.